LIETUVOS RESPUBLIKOS APLINKOS MINISTRAS

Į S A K Y M A S

DĖL APLINKOS MINISTRO 2002 M. BALANDŽIO 30 D. ĮSAKYMO NR. 216 „DĖL STATYBOS TECHNINIO REGLAMENTO STR 1.09.06:2002 „STATYBOS SUSTABDYMAS. SAVAVALIŠKOS STATYBOS PADARINIŲ ŠALINIMAS“ PATVIRTINIMO“ PAKEITIMO

2002 m. gruodžio 13 d. Nr. 639

Vilnius

Vadovaudamasis Lietuvos Respublikos aplinkos ministerijos nuostatais, patvirtintais Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353; 2002, Nr. 20-766), pakeičiu statybos techninį reglamentą STR 1.09.06:2002 „Statybos sustabdymas. Savavališkos statybos padarinių šalinimas“ (toliau – Reglamentas), patvirtintą Lietuvos Respublikos aplinkos ministro 2002 m. balandžio 30 d. įsakymu Nr. 216 „Dėl statybos techninio reglamento STR 1.09.06:2002 „Statybos sustabdymas. Savavališkos statybos padarinių šalinimas“ patvirtinimo“ (Žin., 2002, Nr. 55-2201),

1. Išdėstau Reglamento 1 punktą taip:

„1. Šis statybos techninis reglamentas (toliau – Reglamentas) išdėsto Statybos įstatymo [4.3] nustatytas statinio statybos sustabdymo bei savavališkos statybos padarinių šalinimo nuostatas ir, vadovaujantis Lietuvos Respublikos aplinkos ministerijai suteiktais įgaliojimais [4.5], nustato statybos valstybinę priežiūrą atliekančio viešojo administravimo subjekto surašomo savavališkos statybos akto, statinio statybos sustabdymo akto ir leidimo tęsti sustabdytą statybą formas bei jų surašymo tvarką.“

2. Pripažįstu netekusiais galios Reglamento 1.1 papunktį ir 1.2 papunktį.

3. Išdėstau Reglamento 2.1 papunktį taip:

„2.1. apskrities viršininko administracijos teritorijų planavimo ir statybos valstybinės priežiūros departamentas (skyrius) – bet kurio statinio apskrities teritorijoje;“.

4. Reglamento 12.2 papunkčio pirmoje pastraipoje, po žodžių „pažeidimo protokolus“ išbraukiu žodžius „(Reglamento 4 priedas)“, po žodžių „nuobaudų paskyrimo“ išbraukiu žodžius „(Reglamento 5 priedas)“, antroje pastraipoje po žodžio „Reglamento“ išbraukiu skaičių „7“, o vietoj jo įrašau skaičių „5“ ir šį papunktį išdėstau taip:

„12.2. Administracinių teisės pažeidimų kodekso nustatyta tvarka statytojui (kai statytojas yra juridinis asmuo, – įmonės (įstaigos) vadovui arba jo įgaliotam vykdyti Statybą asmeniui) ir rangovo (kai darbai vykdomi rangos būdu) paskirtam statybos vadovui, kitam atsakingam už statinio Statybą rangovo paskirtam (įgaliotam) asmeniui, o kai jų nėra, – rangos įmonės vadovui, surašo administracinių teisės pažeidimų protokolus, nagrinėja administracines bylas dėl protokoluose išdėstytų pažeidimų, priima nutarimus dėl administracinių nuobaudų paskyrimo ir kontroliuoja paskirtų baudų sumokėjimą.

Paskirtos ir sumokėtos administracinės baudos registruojamos nustatytos formos knygoje (Reglamento 5 priedas);“.

5. Reglamento 18 punkte, po žodžio „Reglamento“ išbraukiu skaičių „6“, o vietoj jo įrašau skaičių „4“ ir šį punktą išdėstau taip:

„18. Viešojo administravimo subjektas įregistruoja savavališkos Statybos aktą ir jos padarinių šalinimo rezultatą nustatytos formos knygoje (Reglamento 4 priedas).“

6. Pripažįstu netekusiu galios Reglamento 4 priedą ir 5 priedą (buvusius 6 priedą ir 7 priedą laikau atitinkamai 4 priedu ir 5 priedu).

7. Pavedu Valstybinės teritorijų planavimo ir statybos inspekcijos viršininkui tvirtinti administracinio teisės pažeidimo protokolo, nutarimo administracinio teisės pažeidimo byloje ir kitas valstybinei priežiūrai vykdyti reikalingas formas.

8. Nustatau, kad šis įsakymas įsigalioja nuo jo paskelbimo informaciniame leidinyje „Valstybės žinios“ dienos.

9. Aplinkos ministerijos kompiuterinėje sistemoje vadovautis reikšminiais žodžiais: „reglamentas“, „statyba“.

APLINKOS MINISTRAS	ARŪNAS KUNDROTAS